
Annis  novissimis,  ut  anatomia  subtilior  incrementum  caperet  quam  plurimum, 
multi  viri  maxime  venerandi,  vel  ipsi,  vel  alios  ducentes  summis  viribus  conten- 
derunt. Nihilominus  tamen  inter  telas  omnes  cartilagineae  minimum  studium  dedicatum 
est,  nisi  exceperis  progressus  recentis  temporis.  Jam  dudum  igitur  telae  cartilagineae 
structuram  accuratius  perscrutari,  animus  mihi  fuit,  sed  juvenis  tiro,  praecipue  in 
hoc  studiorum  genere  a proposito  meo  essem  deterritus,  nisi  illustrissimus  Pro- 
fessor Purkiuje  praeceptor  meus,  vir  praeclarus  et  reverendissimus,  singulari 
animi  comitate  benevolentiaque  mihi  in  hoc  opere  conficiendo  se  adfuturum,  esset 


/ 


pollicitus.  Et  revera,  ille  vir,  ingenii  acumine,  uti  inter  omnes  constat,  insignis 
non  solum  consilio  nunquam  desiit  me  adjuvare,  sed  etiam  tironi  imperito  suppe- 
ditavit subsidia  necessaria.  Huncce  virum  spectatissimum  ad  cineres  usque  quam 
maxime  colendum  pio  semper  gratoque  animo  venerabor.  — Quamquam  vero  per 
longius  temporis  spatium,  tali  viro  duce  /hisce  perscrutationibus  operam  navavi, 
fortuna  tamen  adversa  fecit,  ut  opusculum  meum  tanto  ambitu  gaudere  non  possit, 
quantum  volui,  quod  iterum  iterumque  morbi  invaserunt  me  graviores,  qui  tem- 
pore urgente,  quominus  observationes  accurate  describam,  me  impedierunt. 

€%mim  dissertationem  more  solito  conscripturus  cartilaginum  structuram  penitio- 
rem perquirendam  mihi  sumsissem,  atque  non  exiguo  labore  scripta  auctorum  de  hac  re 
tractantium  perlustrassem  conspectumque  literarium  historicum  mihi  scripto  composuis- 
sem serius  vero  opere  ipso  ad  perquisitionein  cartilaginum  microscopicam  memet  con- 
tulissem, mox  inveni,  me  et  limites  communes  dissertationis  et  temporis  spatium  mihi 
concessum  egressurum,  si  omnia,  quae  studio  comparaveram,  prelo  subdiderim.  Missis 
itaque  historicis  atque  literariis  collectaneis  eo  libentius  thema  propositum  restrinxi, 
quum  de  his  aliunde  praeclarius  omnino  tractatum  sit,  quam  ego  virium  imbecillium 
milii  conscius  rem  ipse  pertractare  ausus  fuerim.  Quod  vero  inquisitiones  de  cartila- 

fpnurn  structura  iteratas  aut  novas  attinet,  operae  pretium  duxi,  haec  qualiacunque  sint 
ectoribus  communicare.  Quamvis  novissimis  temporibus  Fr.  Arnoldi,  G.  It.  Trevirani, 
Fr.  Miescberi  et  Joannis  Muelleri  cognitio  naturae  cartilaginum  maxime  promota  esset, 
non  tamen  inquisitiones  istae  adeo  terminos  suos  attigerunt,  ut  non  etiam  nobis  et  qui- 
buscunque aliis  materiei  quidpiam  pertractandae  supersit.  Non  injurio  itaque  factum 
credant  scientiarum  arbitri  me  tironem  adhuc  regiones  scientiae  naturalis  lustrandas  su- 
scepisse, quae  alias  nonnisi  in  hac  re  perfectis  scrutatoribus  patere  solent,  atque  si  fors 
difficultas  objecti  tractandi  vires  meas  hiuc  inde  superaverit,  beuignissimc  ignoscant. 

«■  2- 

Si  oculis  jam  non  armatis  cartilaginem  adspicimus,  videtur  illa,  propter  turbidum 
porcellanicumque  colorem  substantiae  similis,  cuius  massam  organicam  non  continiuo 
cohaerere  arbitremur,  quia  tum  demum  ceteris  paribus  pellucida  appareat  necesse  sit.  Sic 
etiam  sub  inicroscopio  cartilago  fere  ubique  e duplice  massa,  specie  inter  se  diversissima 
constituta  nobis  apparet,  quarum  uni  fundamentali  altera  sub  forma  particularum  est  in- 
spersa. Massa  fundamentalis  multo  pellueidior  est,  atque  si  unica  cartilaginem  forinas- 
set,  corneae  instar  eam  sine  dubio  plus  minusve  pellucidam  reddidisset.  Quia  tamen 
altera  massa  per  se  quidem  etiam  pellucida  ilii  massae  fundamentali  sub  forma  acinorum 
est  inspersa,  solis  rauii  superficiei  honnu  acinorum  immissi  multipiicique  modo  refracti 
cartilaginis  adspectum  praebent  similem  fluido  cuidam  turbido  aut  emulsioni  semipellucidae. 
Aliae  quoque  cartilagines  exstant,  quae,  si  earum  colorem  et  habitum  respicimus  a re- 
liquo cartilaginum  grege  differunt,  ut  epiglottis  et  cartilagines  auris  externae,  quae  haud 
pellucidae  colorem  ostendunt  e cano  flavescentem  quas  Miescher  ad  classem  propriam 
numerat,  sub  nomine  cartilaginum  spongiosarum.  In  bis  quoque  structura  interna  cau- 
sam praebet  habitus  externi,  quamquam  ceteroquin,  quod  attinet  ad  earum  elementa  n 
ceteris  cartilaginibus  ipsa  natura  non  sunt  diversae  quarum  massa  fundamentalis  non 
pellucida  flavescit,  quamquam  acini  eidem  inspersi  ut  in  ceteris  cartilaginibus  pellucidi 
permaneant.  — 

§.  3. 

Color  cartilaginis  lacteus  jam  e regulis  physicis  de  natura  fluidi  turbidi  explicari 
potuisset,  atque  dudum  ad  accuratiorem  ejus  elementorum  indagationem  anatomico- 
rum excitasset,  quod  tamen  mirum  in  modum  usque  ad  tempus  novissimum  erat  negle- 
ctum, quamquam  amplificatio  admodum  modica  lentis  vitreae  simplicis  suffecisset  carti- 
laginis structuram  adeo  simplicem  fere  plane  oculorum  acie  perspicere.  Quum  vero  no- 
stris temporibus  praestantia  et  vis  microscopioruin  indies  ad  majorem  gradum  aucta  et 
evecta,  naturae  curiosorum  opera  denuo  ad  perscrutandas  organicae  naturae  remotissi- 
mas latebras,  exciiam  sit,  hinc  nostri  jam  temporis  videtur,  lacunas,  quas  in  hac  perpe- 
quisitione  majores  nostri  explendas  nobis  reliquerunt,  revera  explere,  quamvis  interea 
nos  in  singula  tenaciter  intentos  plura  iterum  fugient,  a posteritate  iterum  explenda.  — 

§.  4. 

PE  METHODO  EXPLORATIONIS. 

Vix  una  totius  corporis  animalis  substantia  inveniri  queat,  quam  auxilio  miero- 
scopii  facilius  et  commodius  perscrutari  possimus,  quam  'cartilago.  Ossa,  priusquam 
microscopio  subjiciuntur  partim  via  cheinica  sunt  praeparanda,  partim  cote  ad  laminas 
tenuissimas  sunt  extenuanda;  idem  valet  majori  etiam  gradu  de  dentibus;  epidermis,  ut 
segmenta  tenuissima  perscrutari  possimus,  indurationem  artificialem  postulat:  eodem  modo 
tela  fibrosa  imprimis  elastica  praeparationem  poscit,  ut  in  tenuissimas  laminas  secari 
queat.  Majorem  etiam  difficultatem  in  perscrutando  partes  molliores  praebent  manumque 
exercitatam  desiderant,  si  earum  subtilem  structuram  recludere  velimus.  Quae  omnia  ne- 
quaquam necessaria  sunt  in  perscrutandis  cartilaginibus,  nam  illis  ipsis  tanta  est  con- 
sistentia , ut  sine  ulla  praeparatione  laminae  tenuissimae  atque  pellucidae  secari  atque 
ab  oculorum  acie  penetrari  possint  Si  priores  in  perscrutandis  cartilaginibus  difficulta- 
tes invenerunt,  perversa  methodus  erat  causa,  qua  paene  exorbitantia  auxilia  ad  rem 
perficiendam  paraverunt,  quum  e contrario,  modo  simplicissimo  assequi  potuissent.  Huc 
pertinent  macerationes  ultra  annum  ab  Herissaht  ad  indagandas  cartilaginis  fibras  insti- 
tutae; huc  pertinet  cartilaginis  coctio  per  longius  temporis  spatium  et  tractatio  cum  aci- 
dis, quum  jam  simplicissima  perscrutatio  microscopica  et  fractura  cartilaginis  idem  luce 
clarius  praebeat.  Attamen  haec  quoque  auxilia  , licet  sint  nunc  minoris  momenti  ha- 
benda, occasione  data  adhibeantur , necesse  est.  Nonnullae  cartilagines  praesertim  sic 
dictae  intervertebrales,  antequam  microscopio  supponebantur,  auxilio  kali  carbonici  in- 
duratae commodiores  ad  perscrutationem  videbantur;  ast  haec  praeparatio,  praeprimis 
massam  internam  gelatinosam  attinet,  quamvis  et  haec  tali  modo  tractata  justum  stru- 
cturae niodum  vix  prodere  videatur.  Ceterum  superfluum  esset  singula  cultrorum  ana- 
tomicorum genera  recensere,  exponereque  quomodo  cartilagines  in  segmenta  minima  se- 
centur,  qua  ratione  situque  microscopio  sint  supponenda,  quum  natura  hujus  rei  doce- 
bitur, qui  amore  ductus  rem  indagabit  ipsam.  Velimus  insuper  monere  a nobis  in  om- 
nibus microscopicis  perscrutationibus  compressorium  esse  adhibitum,  quod  non  impedit, 
quominus  acerrimis  amplificationibus  utamur,  neque  aqua  (quum  omnes  perscrutationes 
sub  aqua  instituantur)  admodum  propinqua  lenti  a vaporibus  obduci  periculum  immineat. 
Praeterea,  si  plura  compressoria  possidemus,  segmenta  bona  et  apta  ad  contemplatio- 
nem repetitam  et  accuratam  ad  demonstrationem  et  delineationem  possumus  asservare. 
Sed  hactenus  de  methodo  cartilaginum  inquisitionis.  — 

§.  5. 

DE  CARTILAGINUM  STRUCTURA  IN  UNIVERSUM. 

Ut  jam  monuimus,  cartilaginis  substantia  dupliciter  fest  composita,  e substantia 
fundamentali , quae  cartilaginis  basis  est  habenda,  et  ex  altera,  quae  acinos  singulos 
vel  acinorum  agmina  format  In  acinis  ipsis  uon  raro  etiam  minores  conclusos  inveni- 
mus. Quin  etiam  acini  bis  terre  inscatulati  exsistunt,  acinus  nempe  unus  involvit  plu- 
res  minores  haud  raro  magna  in  copia,  quibus  singulis  acinus  etiam  minor  includitur. 
Magnitudo  horum  acinorum  admodum  varia  est,  ii,  qui  ab  aliis  clauduntur,  semper  mullo 
minores  sunt  fere  12~  V*oo  lineae  Yindobonensis ; contra  illi,  qui  alios  claudunt  diame- 
trum habent  «-»  — 3%oo  1.  V.  Ut  tales  acinos  majores  non  segregatos,  sed  notius  acinorum 
agmina  haberemus,  facile  videri  [posset,  sed  si  oculis  rem  accuratius  perlustraveris,  tale 
agmen  in  secando  iterum  a linea  externa  peripherica  circumscriptum  invenies,  quae 
revera  massam  adesse  separatam,  in  quam  acini  minores  tali  modo  sicut  in  hos  minimi,  con- 
cludantur, necesse  est.  Illis  etiam  lucis,  in  quibus  acini,  ut  in  cartilaginibus  articularibus 
longas  series  constituunt,  a massa  communi  singulari  cincti  videntur.  Illud,  quod  aci- 
num centralem  vocamus,  fortasse  cavea,  substantia  oleosa  repleta  osse  possit.  — Aci- 
nos iu  spatiis  peculiaribus  massae  fundamentali  interjectis  versari,  vix  dici  potest,  quod 
inter  utramque  substantiam  omnino  nullum  spatium  iutercedit,  nulloque  pacto  arte  ita 
sejungi  possunt,  ut  talis  foveola  in  lucem  proferatur,  quamquam  inter  utramque  massam 
nulla  continuitas,  accurata  tamen  contigoitas  est  assumenda.  Idem  valet  de  minoribus 
acinis  iu  majoribus  clausis.  Dispositio  horum  acinorum  cum  directione  basis  fibrarum  in 
vadeut  ratione  versari  videtur,  atque  ita  inveniuntur  seriebus  collocati  rectis,  dire- 
ctione perpendiculari  intrinsecus,  ubi  massa  fundamentalis,  ut  v.  gr.  in  cartilagi- 
nibus articularibus,  similem  osteudit  dispositionem.  Nonnulli  quidem  sententiam  propo- 
suerunt, hos  acinos  esse  cavos,  sed  hoc  ita  se  habere  non  posse  brevissimis  ostendam. 
Ne  iu  odspiciendo  fallerer,  singula  segmenta  cartilaginis  coctae  inter  duas  laminas  vitreas 
posui,  quae  ita  erant  constructae,  ut  secundum  meam  voluntatem  inter  se  premi  possent 
Sub  pressione  plurimi  acini  sejungebantur,  atque  singuli  erant  videndi,  quin  etiam  saepo 
tota  massa  in  acinos  perparvos  solvebatur.  Praeterea  si  cava  adessent,  in  margine  seg- 
menti resecti»  semiorbes  deberent  formare  vacuos.  — Acini  in  vicinia  ossis  majores  et 
rariores  in  adspectum  veniunt,  contra,  quo  cartilago  peripheriae  propior  est,  eo  frequen- 
tiores  et  minores  fiunt,  et  circa  marginem  filiformes  sensim  sensiinque  in  structuram  fibro- 
sam transeunt  Ita  sunt  collocati,  ut  circa  marginem,  ubi  cartilago  perichondrio,  vel 
membrana  synoviali  obducitur,  filiformes  silum  observent  horizontalem,  quo  autem  ma- 
gis ad  mediam  cartilaginis  partem  vergunt,  eo  magis  iu  situm  perpendicularem  transeant 
Omnis  cartilago  stratum  acinorum  complanatorum  externum  habet.  — 

Secundum  vitae  aetatem  variasque  partes  ex  ordine  et  forma  acini  varie  sunt 
collocati,  ita  ut  plus  minusve  spatia  polygona  pellucida,  inter  se  relinquant.  In 
foetu  et  recens  natis  acini  sunt  irregulares  multo  minores,  sed  frequentiores  et  maxima 
ex  parte  sine  ordine  positi,  inscatulantes  minus  distincte  discernuntur.  — Acini  dividi 
possunt: 

1)  quoad  compositionem  in  simplices  et  compositos,  in  circumcludentes  et  circum- 
clusos, in  semel  vel  dupliciter  circumclusos  (vid.  Fig.  III.  a et  Fig.  I.  c.) ; 

2)  quoad  conjunctionem,  in  singulos  separatos  et  iu  series  vel  uvas  conglomeratos, 
(vid  Fig.  I.  d.  et  c.) 

S)  quoad  formam,  in  rotundos,  angulatos  et  cylindraceos  (vid.  Fig.  II.  b.  et  I.  <L  c.) 

Aemulos  centrales  vel  irregulariter  multangula tos  non  pellucidos,  vel  sphaeri- 

cos  pellucidos  perspici,  memoratu  est  dignum.  Haec  altera  forma  imprimis  modo  singu- 
lari in  laryngis  et  tracheae  cartilagine  invenitur.  Variis  perscrutationibus  chemicis  institu- 
tis, acinulos  centrales  nihil  aliud,  nisi  guttulas  oleosas  ideoque  fluidum  acino  cingenti  in- 
clusas esse,  nobis  quum  verosimile  sit  hinc,  acinulosne  irregulares  centrales,  a nobis  ita 
dictos  in  aliis  acinis  spatia  liuido  quoque  singulari  sint  repleta,  quaeritur.  Talia  seg- 
menta tenuia,  quae  hanc  opinionem  confirment,  ut  faciamus,  nondum  nobis  contigit. 

Si  cartilaginis  substantia  in  singulis  corporis  partibus  in  certas  directiones  lrangi 
et  sejungi  potest,  dispositio  ad  hanc  separationem  non  tain  in  acinis  eorumque  coordina- 
tione, quam  potius  in  substantia  fundamentali  quaerenda  est.  Ilaro  huius  basis  fibrae 
evidentes  nobis  in  adspectuin  veniunt,  Verumtamen  maxima  ex  parte  in  accuratiori  con- 
templatione oculorum  sensui  aperte  significantur.  Aliis  locis  fibrae  evidentes  perspi- 
ciuntur, usque  in  massa  fibroso  cartilaginea  luce  clariores  expressae  inveniuntur.  Non 
est  eadem  conditio  basis  cartilaginum  flavarum,  quae  implicata  lanosa  parum  pellu- 
cida nobis  apparet.  Conditionem  fibrosam  cartilagines  genuinae  minimam  ostendunt, 
atque  in  omni  carumdem  genere  loci  exstant,  ubi,  perscrutatione  accuratissime  instituta, 
ne  ullum  quidem  fibrae  vestigium  animadverti  potest,  quamquam  existeutiam  negare  non 
possumus,  si  earum  fracturam  respicimus.  Contra  amplificatione  satis  magna  adhibita, 
atque  optime,  si  lampadis  luce  utimur  locis  in  speciem  plane  aequalibus  videmus  mas- 
sam quam  maxime  granosam,  in  qua  leve  certae  directionis  indicium  inveniendum  est. 
Fortasse  vis  chemica  hanc  rem  clariorem  reddet.  Quae  basis  vere  habetur  cartilaginis 
substantiae  caput,  atque  ab  ea  ejus  indoles,  quum  physicae,  ut  color,  soliditas  et  ela- 
sticitas,  tum  cnemicae  (coctione  cum  aqua  maxima  ex  parte  in  gelatinam  singularem  ab 
Joa.  Muliero  recenti  tempore  chondrinuin  appellatam  dissolvi  potest)  pendent. 

§.  6. 

Utrum  substantia  acinorum  aequalis  sit  basis  substantiae,  an  singulatim  differat 
adhuc  quaeritur.  Via  |chemica  hanc  quaestionem  discernere  difficillimum  esset1,  quod, 
utramque  substantiam  via  mechanica  antea  ita  sejungere,  ut  singulatim  perscrutarentur, 
vix  fieri  posset.  Naturam  specificiam  utramque  habere,  nobis  demonstrant  liaecce. 

1.  Si  cartilaginem  persecueris  superficiem  planam  vides,  sed  non  multo  post 
in  planitie  permultas  perparvas  foveolas  reperis.  Hoc  phaenomenon  fortasse  hinc  origi- 
nem ducere  potest,  quod  una  substantia  celerius  aquam  amittit,  quam  altera;  nam  ela- 
sticitati  variae  substantiae  hoc  adseribere  non  possim,  quod  foveolae  haecce  non  statiin 
post  sectionem  in  adspectum  veniunt.  — 

2.  Cartilago  vituli  coctione,  mollis , cujus  substantia  fundamentalis  soluta  erat, 
sub  microscopio  acinos  ostendit  adhuc  integros.  Quod  phaenomenon  acinos  hac  condi- 
tione difficilius,  quam  basis  solvi  posse,  documentat. 

3.  Acini  acido  nitrico  diluto  segmentis  immisso  paullatim  evanescunt,  totumque 
basis  relinquitur;  contra  liquor  Kali  caustici  primum  basin  dissolvit,  tum  acinos. 

41.  Varia  radiorum  refractio  acinorum  et  includentium  et  inclusorum  comparata 
cum  basi  diversitatem  materialem  inter  utramque  adesse  posse  nos  docet. 

Quae  observationes  fortasse  ad  accuratiorem  perscrutandi  methodum  digitum  in- 
tendere possunt. 

DE  ClRTIUAGItfUM  STRUCTURA  SPECIALI. 

§•  7- 

NOSTRAE  DIVISIONES 


I.  Cartilagines  genuinae. 

A.  c-  liguratae. 

1.  c.  costarum. 

2.  c.  proc.  xiphoidei. 

3.  c.  organi  respirationis. 

«.  trachea.  III. 

(i.  c.  cricoidea.  IV. 

y.  c.  thyreoidea. 

d.  c.  arytaenoidea. 

e.  corpuscula  triticea. 

A.  c.  process.  styloidei* 

5.  c.  nasales. 

B.  C.  articulares. 

II.  C.  flavae. 

1.  c.  tubae  Eustachii.  V. 


CONSPECTUS. 

2.  c.  auris. 

3.  epiglottis. 

A c.  palpebrarum  superiorum. 

3.  c.  Santorinae. 

(i.  c.  meatus  auditorii  externi. 

C.  ossescentes. 

C.  fibrosae. 

A.  Substantia  fibrosa  cartilaginibus 
genuinis  admixta. 

1.  cartil.  articularibus. 

2.  cartil.  figuratis. 

B.  C.  fibrosae  strictiori  sensu. 

1.  c.  interarticulares. 

2.  c.  symphysium. 

C.  ossium. 


§.  8. 

Anatomia  .subtiliore  magis  mngisque  crescente  praeter  histologiam,  quae  condi- 
tionem telarum  corporis  fundamentalium  generalem  spectat,  novam  etiam  doctrinam,  ty- 
pographiain  anatomicam  sequentem,  de  singulari  conjunctione  et  dispositione  anatomico- 
rum elementorum  in  singulis  organis,  vel  doctrinam  de  partium  structura  synhistologiam, 
investigare,  cogit  fere  necessitas.  Ningulntim  jam  permulta  ad  hanc  doctrinam  sunt  col- 
iata,  molitor  tantum  adhuc  deest,  qui,  ut  Bichat  histologiam,  doctrinam  de  partium  stru- 
ctura per  singula  systemata  anatomica  perducat,  et  ita  tota  materia  certa  quadam  me- 
thodo disposita  prodat  doctrinam  specialem.  Optime  scientes,  nos  proposito  penso  non 
esse  pares,  spem  tamen  talis  doctrinae  oculis  intentis  persecuti,  nonnulla,  quantum  ino- 
pia temporis  locique  permisit,  ad  cartilaginum  synhistologiam,  quae  ex  nostris  inquisitio- 
nibus eruimus  proferamus,  quamquam  relata  imperfecta,  et  multa  vel  in  hac  parva  orga- 
nologiae  parte  esse  reliqua,  nos  non  fugit  Ilanc  rem  secundum  divisionem  cartilagi- 
num supra  commemoratam  referamus. 

A.  CARTILAGINES  GENUINAE. 

a)  c.  fiyuratae. 

§.  9. 

Hae  cartilagines,  quae  habeant  primum  locum,  sunt  dignae,  quia  partim  omnium 
cartilaginum  massam  efficiunt  maximam,  eariimqne  substantia  aeque  certe  cartilaginis 
characterem  fert  verum,  ac  cartilagines  articulares,  quae,  quod  massam  attinet,  illis  sunt 
postponendae.  Praeterea  earum  formatio  figurata  documentat,  altiorem  evolutionis  gra- 

dum  pretiumque  peculiarius  systematis  organismi  praebere,  quam  cartilagines  mterarti- 
culares,  quae  ossibus  inhaerent,  eorumque  functionibus  sunt  subjectae. 

1.  Cartilagines  costarum,  quoil  hujus  classis  massae  caput  efficiunt,  primum 
contemplemur.  Si  segmenta  cartilaginis  costae  spuriae  transversalia,  incisuris  minimis 
factis,  variis  locis,  quos,  si  cum  tota  costae  cartilagine  comparantur,  ad  omnia  latera 
tenent,  insignimus,  auxilioque  microscopii  perscrutamur,  maxima  ex  parte,  eorum  situ 
satis  bene  circumspecto,  haec  animadvertere  possumus.  Toto  cartilaginis  ambitu  pro- 
xime perichondrio  stratum  cartilaginis  solidioris  crassitudine  3o_ «y80()  j.  y,  perspici- 
mus, quod  per  totam  cartilaginem  fere  semper  eandem  tenet  crassitudinem,  ita  ut  in  cartilagi- 
nibus spuriis,  quae  acuminatae  aperte  jacent  usque  ad  apicem  semper  crassius  videatur, 
atque  in  apice  ipso  totam  efficiat  massam.  Cujus  acini  magna  in  copia  complanati,  alii 
super  alio  ordine  dispcmmtur.  Quare  in  sectione  transversali  acini  videntur  oblongi  fu- 
siformes, quorum  multis,  unicus  vel  plures  acini  subrotundi  multo  minores  includuntur. 
De  conditione  hujus  strati,  quo  certiores  nos  redderemus,  cartilaginis  partem  a peri- 
chondrio denudavimus,  atque  substantiae  cartilaginis  segmenta  tenuia  lata  fecimus.  Quae 
observata  corpuscula  praeseutim  in  latitudinem  extendi,  luce  clarius  animadverti  pote- 
rat. In  eorum  contemplatione,  marginum  lines  distinguere  difficillimum  est,  quia,  ut  fert 
eorum  forma,  valde  sunt  extenuati.  Si  stratum  exterius  usque  ad  eertain  altitudinem  a 
cartilagine  detrahitur,  iibras  circulares  cartilaginem  secundum  longitudinem  cingentes,  di- 
stincte ostendit.  In  cartilaginis  adultorum  maxima  locorum  huic  strato  proxime  jacen- 
tium  parte,  singularia  corpuscula  acunmlata  videmus,  quae  intus  substantia  subtiliter 
punctata,  neque  pellucida  imbuta  sunt,  quare  plus  minusve  fusca,  vel  plane  opaca  appa- 
rent. Quae  corpuscula  jam  a Miesehero  commemorata,  cartilaginis  interiorem  partem 
versus  variis  locis  plus  minusve  profunde  continuantur,  sunt  oblonga,  subrotunda  partim 
sparsa-  partim  acumulata,  a longitudine  ^oo»  et  latitudine  10-  lb/li0 0 lineae  Vindobonen- 
sis.  Haec  omnia  corpuscula  pertinent  ad  classem  circumcludentem,  quia  mox  simpli- 
ces, mox  dupliciter  clausos  minores  acinos  intra  eorum  massam  continent.  Massa  tan- 
tum circumcludens  punctis  fuscis  est  tincta,  dum  acini  postremi  conditionem  tenent  pel- 
lucidam. Quae  corpuscula  ita  sunt  collocata,  ut  inde  a strato  externo  jam  descripto  in 
lineas  arcuatas  angulos  obtusos  invicem  formantes,  et  plus  minusve  perspicue  ordinata 
interiorem  cartilaginis  partem  versus  exeant.  In  cartilagine  spuria  iere  usque  ad  api- 
cem extenduntur.  Qui,  decursus  neque  tam  regularis  est,  neque  perspicuus,  sed  tandem 
post  diuturnam  situs  mutui  acinorum  contemplationem  intelligitur.  Quae  corpuscula  fu- 
sca, cur  cartilagines  adultorum  costarum  in  secando  colorem  ostendant  fuscum,  causam 
praebent.  ■—  Substantia  cartilaginis  intima  acinos  pellucidos  ab  illis  fuscis  non  obscura- 
tos ostendit,  qui  minores  magis  orbis  formae  appropinquant  atque  agminatim  collocati 
plerumque  unicum  tantum  acinum  extremum  continent.  Inter  quos  saepius  singuli  inve- 
niuntur, quibus  acinus  centralis  duobus  vel  tribus  circulis  includitur.  Quibus  Jocis  acini 
substantiae  intimae  in  majora  agmina  uviformia  vel  reniformia  coaretantur,  segmentis 
transversalibus  factis,  latitudinis  'dimensionem  satis  magnam  habent,  contra  segmentorum 
perpendicularium  multo  angustiores  series  oblongas  formant.  Inde  acinos  esse  compla- 
natos eorumque  latitudinem  plerumque  ad  perpendiculum  axi  insistere,  sequitur,  quare 
dispositionem  cartilaginis  in  laminas  transversales  frangendi  facile  explicare  possumus. 
Praeterea  iu  substantia  interna  magnis  spatiis  occurrimus,  in  quibus  massa  basilaris  car- 
tilaginis fibras  expressas  directionis  radialis  ostendit.  Quae  substantia  fibrosa  acinos 
tantum  raros  sed  magnos,  bis  terve  inscatulatos  continet. 

In  reeens  nati  cartilagine  stratum  externum  non  dum  clare  est  excultum,  quam- 
quam acinos  adhuc  parum  complanatos  circa  peripheriam  jam  lineis,  paribus  intervallis 
abstantibus,  jacentes  videmus.  Inter  eos  et  substantiam  internam  nullus  exsistit  terminus 
expressus,  nullum  corpusculorum  fuscorum  vestigium  in  adspectum  nobis  venit  Quare, 


qua  aetatis  periodo  formari  inciperent,  qualibus  mutationibus  quoad  structuram  internam, 
cartilagines  variis  vitae  aetatibus  essent  subjectae,  perscrutari  operae  esset  pretium. 
Cartilaginis  recens  rati  substantiae  internae  acini  sunt  multifarii,  plerumque  cuneiformes, 
fusiformes , rarius  inveniuntur  uviformes  vel  reniformes.  In  universum  acinorum  directio 
longitudinalis  praevalet,  quia  longitudo  saepe  sexies  latitudinem  superat.  Plerumque 
cum  diametris  longitudinalibus  iu  lineas  orbis  formam  habentes  atque  inter  se  multiplex 
cruciatas  colliguntur.  Acinorum  latitudo  est  V80o:  longitudo  20— ®%oo  1.  V.  Inter  ma- 
jores acinos  compositos  innumerabiles  minores  simplices  conspersos  perspicimus,  qui 
verosimiliter , nihil  aliud  significant,  nisi  lumina  acinorum  longitudinalium  ad  perpendicu- 
lum currentium,  quae  in  lamellis  tenuibus  nullam  aliam  ostendere  possunt  formam.  Se- 
gmentum longitudinale  ostendit  quoque  dispositionem  lamellosam',  quia  ubique  stratum 
transversale  systema  format,  quod  tamen  a proximis  stratis  non  plane  certe  sejunctum 
videtur.  Eorum  canales  medullares  pro  conditione  sua,  quam  adultorum  sunt  majores 
(Miescher  png.  20).  — 

Costarum  ossificationes  vel  media  in  aetate  saepissime  reperiri,  nemo  non  intelli- 
grt.  Perichondrio  proximae  in  superficie  cartilaginis  externa,  partiin  super  ejus  substan- 
tiam extrinsecus  in  angulos  acutos  sublatae,  partiin  in  substantiam  demissae,  aetate  pro- 
vectiori totam  quoque  cartilaginem  obtinentes,  apparent.  Quae  ossificationes  in  parvas 
laminas  extenuatae  eatenus  ossis  solemnis  characterem  ostendunt,  quatenus  continent  os- 
sium acinos  expressos ; structuram  tamen  lamellosam  animadvertere  non  potuimus,  quod 
tamen  iis  cum  ceteris  ossificationibus  intra  substantiam  fibrosam  est  commune.  Ubi 
cartilaginis  substantiae  adjacent,  a superficie  ossis  plurimos  apices  et  prominentias  ple- 
rumque in  directione  aequali  nonnunquam  tamen  oblique  in  cartilaginis  substantiam  pro- 
minentes videmus.  Quod  phaenomenon  est  simile  terminationi  inter  dentis  substantiam 
vitream  et  osseam.  — 

§.  10. 

2.  In  cartilaginis  processus  xiphoidei  substantia  externa  pariter  invenitur  stra- 
tum externum  acinorum  complanatorum,  qui  tamen  neque  tam  coarctati,  neque  adeo 
sunt  acumulati,  quam  iu  cartilagine;  costarum.  In  segmentis  transversalibus,  acinis 
majoribus  ubicunque  plures  minores  subrotundi  inclusi  distinguendi  sunt.  In  substantia 
intima  partiin  inscatuiatos , partiin  in  renes  aggregatos,  satis  ampla  magnitudine,  verum- 
tamen  non  tam  arcte,  ut  in  cart.  costarum  locatos  videmus,  ita  ut  substantia  basilaris, 
quae  nihil  singulare  praebet,  pro  conditione  sua  majorem  locum  obtinent.  Praeprimis 
acini  centrales,  qui  commemorentur,  sunt  digni;  nam  insigni  magnitudine  circulares  ac- 
curate determinati  peUucidique  ante  oculos  ponuntur,  dum  acini  iisdem  respondentes, 
aliis  locis  plerumque  sunt  multanguli,  perparvi  minusque  pellucidi  (vid.  Fig.  I.  a.)  Cor- 
pusculorum fuscorum  singula  tantum  dispersa  inveniuntur,  quare  in  secando  haec  carti- 
lago non  exhibet  colorem  luscum. 

§ 11 

3.  Cartilagines  organi  respirotionis. 

«)  Trachea. 

. .P  tracheae  annuli  cartilaginei,  quoad  structuram,  ut  earum  etiam  forma  externa 
significat,  nonnullam  tenent  similitudinem  cum  costarum  cartilaginibus.  Sub  perichondrio 
crassum  quoque  stratum  acinorum  perparvorum  copiosorum  complanatorum  cum  super- 
line externa  parallelorum,  aciem  oculorum  non  fugit  In  substantia  interna  maxima  ex 
parte  acinos  dupliciter,  ex  massa  cingente,  et  ex  unico,  rarius  ex  pluribus  acinis  cen- 
tralibus compositos  Invenimus.  Acini  centrales  mediam  partem  versus  majores  fiant,  ce- 
terum eadem  conditione  sunt,  ut  illi,  qui  in  processu  xiphoideo  animadvertuntur,  magni- 

tudiue  gaudent  4 . 10/soo  1*  V.,  pellucidiores,  ut  plerique  cartilaginum  organi  respirationis, 
plane  sunt  globosi  (vid.  lig.  II.  b.).  In  segmentis  transversalibus  acini  pariter  loris  cur- 
runt mtrorsum,  semper  majores  redditi  lineas  arcuatas,  ut  in  cartilagine  costarum  for- 
mant. Contra  segmentis  longitudinalibus  factis  in  spatia  recta  ab  uno  margine  ad’  alte- 
rum excurrentes  videmus,  ita  ut  hae  quoque  cartilagines  structurae  dispositionem,  in 
lamellas  transversales  dissolvendi,  ostendant  Quae  res  etiam  probatur,  quod  hae  carti- 
lagines perichondrio  nudatae  facilius  in  directionem  transversalem,  quam  in  aliam  fran- 
gantur. Bronchiorum  extrema  non  sumus  perscrutati,  verisimile  autem  est,  ea  eadem 
ratione  esse.  In  annulis  cartilagineis  superioribus  acini  magis  acumulantur,  magis  quo- 
que inscatulantur,  quam  in  inferioribus.  b n 

(i)  Cartilago  cricoidea. 

Similis  modi  structuram  praebet,  ut  annuli  tracheae,  sed  stratum  cartilaginis  ex- 
ternum hic  inprimis  valde  est  crassum.  Hac  in  cartilagine  ut  ab  hoc  strato  membranas 
solidas  detrahamus,  nobis  primum  contigit,  quod  tamen,  in  aliis  quoque  cartilaginum  su- 
perficiebus  effici  potest,  quia  hoc  stratum  omnibus  cartilaginibus  est  commune.  Partem 
hujus  strati  in  cartilaginum  articularium  demonstrationibus  anatomicis  membranam  syno- 
vialem haberi  facile  potest  (vid.  Lauth,  franz.  Ausgabe  pag.  1«.).  Tum  demum,  non  so- 
lum perichondrio,  sed  etiam  hoc  strato  detracto,  substantia  interior  apparet  partim  in 
plures , partim  in  singulas  directiones  fragilis.  In  eadem  plurimi  oblongi  acini  perspi- 
ciuntur, latitudine  10— 2%oo,  et  longitudine  40  — 6%0o  1-  V.  Plerique  acini  quatuor  usque 
ad  novem  minores  et  majores  maxima  ex  parte  rotundos,  pellucidos  centrales  continent, 
quod  jam  in  annulis  tracheae  animadvertimus.  Cartilaginis  cricoideae  praesertim  parti- 
bus crassioribus  permagnam  corpusculorum  minutissimorum  copiam  massae  basilari  in- 
spersam invenimus.  Quorum  corpusculorum  majora  globulorum  sanguineorum  magnitu- 
dine sunt,  minima  autem  metiri  non  potuimus.  Qua  re,  ut  tota  cartilaginis  massa  minus 
pellucida  colorem  fuscum  accipiat  eflicitur.  Praeterea  in  adultis  substantiae  fibrosae  in 
majora  vel  minora  spatia  dispersae  occurrimus,  in  qua  acini  sunt  rariores,  vel  plane 
desunt.  Quae  substantia  fibrosa  praesertim  in  parvorum  tuberum  vicinia,  ad  quae  cor- 
nua cartilaginis  thyreoideae  minora  affiguntur,  est  acumulata. 
y)  Cartilago  thyreoidea. 

Praeter  stratum  superlieiale  substantia  interior  acinis,  acinorumque  agminibus  a 
prioribus  valde  differt.  Singuli  majores  acini  in  universum  oblongo-rotundam  formam, 
eandem  magnitudinem,  ut  in  cartilagine  cricoidea,  praeseferunt.  Accuratiori  contempla- 
tione videmus  agmina  trium  vel  quatuor  raro  plurium  acinorum  minorum,  qui  ubique  ita 
sunt  collocati,  ut  peripheriam  versus  totius  agminis  lineis  rotundis  designentur,  contra 
mediam  partem  versus  lineis  rectis  angulisque  determinentur.  Ita  perspicimus  agmina 
duplicata,  vel  triplicata,  alias,  figuras  ovales  in  parte  interiore  duobus  locis  separatas, 
ita  ut  in  medio  appareat  rectangulum.  Quorum  acinis  multi  alii  etiam  minores  irregu- 
lares includuntur,  qui  raro  formam  rotundam  cartilaginum  supra  commemoratarum  prae 
se  ferunt.  Massae  basilari  hujus  cartilaginis  saepe  saepiusque  fibrae  sunt  immixtae,  quae 
a pariete  interno  ad  externum  directionem  sumunt.  Quae  tamen  conditio  cartilagini  non 
omnibus  partibus  inest,  in  cornibus  superioribus  eosdem  magnos  rotundos  acinos  centra- 
les ostendit,  quales  in  tracheae  annulis  descripsimus,  praesertim  in  marginibus  quoque 
posterioribus  hi  acini  inveniuntur.  Idem  de  marginibus  superioribus,  inferioribus  et 
verisimile  de  cornibus  inferioribus  minime  valet. 

d)  Cartilago  Arytaenoidea. 

In  ejus  strato  externo  acini  videntur  minus  complanati,  neque  tam  dense  co- 
arctati;  acini  substantiae  interioris,  ut  in  cartilagine  thyreoidea,  bini  vel  terni  ita  sunt 
collocati,  ut  acini  in  se  obversi  plani,  externi  vero  rotundati  sint.  In  media  parte  acini 
centrales  apparent  minores  plerumque  irregulares.  Substantia  basilaris  satis  est  pellu- 

cifla  sino  fibris.  In  apice  hujus  cartilaginis  extremo  maxime  flexibili  elasticoque,  cui 
cartilago  Santoriana  efligitur,  acini  centrales  iterum  rolumii  majores  et  pellucidi  per- 
spiciuntur. 

t)  Corpuscula  triticea. 

In  his  stratum  acinorum  complanatorum  externum  non  perspicue  animadvertimus, 
nuod  phaenomenon,  quia  haec  cartilago  non  certam  superficien)  habet,  sed  potius  in  me- 
diam massam  fibrosam,  ossis  sesamoidei  instar,  est  demissa,  inde  deduci  potest.  Sub- 
stantia basilaris  nullas  ostsndit  fibras,  satis  est  pellucida;  acini  pro  conditione  sua  per- 
parvi cingunt  jam  commemoratos  rotundos  pellucidosque  centrales  acinulos,  partim  unum  tan- 
tum, partim  plures  aggregatos.  Acini  plerumque  ovales  maxima  ex  parte  in  lineas  sunt  re- 
daeti.  Interdum  agmina  crassiora,  ubi,  ut  videtur,  majores  acini  centrales  sine  substan- 
tia circumtegente  acumulantur,  perspicimus.  Circa  haec  agmina  acini  ovales  in  directio- 
nem radialem  deponuntur.  — - 

§•  12 

-1.  Cartilago  processus  styloidei  non  semper,  attamen  satis  saepe,  ita  ut  in- 
vestigari mereatur,  reperitur.  Saepissime  processus  styloideus  ex  duobus  ossibus,  quae 
ejus  basin  et  apicem  formant,  et  cartilagine  inter  se  conjunguntur,  componitur.  Quae 
cartilago  eodem  modo,  ut  ceterae,  strato  acinorum  complanatorum  externo  induitur. 
Ejus  substantia  interior  permultos  acinos  singulares  continet,  sphaericos,  diametrum 
>o  I-  V.  habentes,  canos  parum  pellucidos,  quia  eorum  substantia  interna  massa  irre- 
gulari furfuracea  repletur.  Fere  omnes  mirum  in  modum  eandem  magnitudinem  et  for- 
mam globosam  repraesentant.  Inter  hos  alii  quoque  plerumque  minores  pellucidi,  acinos 
centrales  irregulares  continentes  inveniuntur.  Substantia  basilaris , quae  propter  magnam 
acinorum  copiam  parum  tantum  est  perspicienda,  fibras  plerumque  longitudinales  osten- 
dit, atque  ita  acini,  segmentis  longitudinalibus  institutis,  iu  seriebus  longitudinalibus  po- 
siti apparent.  — 

§.  13. 

5.  Cartilagines  quoque  nasales  stratum  externum  ostendunt.  In  substantia  in- 
teriore acini  magna  in  copia  adsunt,  ita  ut  in  spatiis  parum  tantum  massae  basilaris 
animadverti  possit  Quoruui  acinorum  signum  eharacteristieum  est,  quod  formam  habent 
sphaericam,  atque  unum  tantum  minorem  irregularem  non  pellucidam  acinulum  centralem 
continent.  Diametro  gaudent  8—t2/8no  h V.  Qui  acini  in  septo  minus  acumulantur  ab 
uno  pariete  laterali  ad  alterum  maxime  in  series  rectas  excurrunt,  formamque  rotundam 
observant  In  cartilagine  alarum  nasi  acini  sunt  majores  et  plerumque  in  agmina  coar- 
ctantur,  ita  ut  superficies  inter  se  trusae  eos  forma  genuina  sphaerica  spolient.  Quae 
agmina  sunt  longitudinalia  vel  in  majores  series  transeuntes  hic,  ut  ubique,  a cartilagi- 
nis superficie  externa  fere  in  directiones  parallelas  currunt,  (vid.  fig.  11.  d.) 

B.  CARTILAGINES  ARTICULARES. 

§•  14 

Si  hoc  loco  descriptionem  de  structura  omnium  cartilaginum  articularium  specia 
lem  exspectes,  plurimum  propter  rerum  angustias  desideres,  nonnullas  tantmn  observa- 
tiones de  his  iu  universum  addamus.  Oinnes  cartilagines  articulares  in  duas  classes, 
quae  inter  se  mulla  communia  habent,  dividimus. 

1)  Ad  priorem  classem  pertinent  cartilagines  articulares  magnorum  articulorum , prae- 
sertim pedis,  genu,  coxae  et  ossis  humeri. 


a 


2)  Ad  secundam  cart  articulorum  parvorum,  igitur  cart.  articulares  digitorum  manus 
et  peuis,  metacarpi,  carpi,  seriei  primae  tarsi,  capitulorum  costarum,  processus 
couddoidei  et  claviculae.  1 

luter  lias  duas  classes  medium  tenent  c.  articulares  balucis,  seriei  secundae 
tarsi,  articuli  antibrachii  et  processuum  vertebrae  articularium.  Articulus  maxillae  infe- 
rioris mirum  in  modum,  ut  ad  has  classes  numerari  non  possit,  excipiendus  est,  quum 
ct  os  nulla  obtegatur  cartilagine^  et  cartilago  intermedia  structuram  tantum  cart.  libro- 
sae  ostendat.  — 

Quae  cartilagines  in  articulis  magnis  crassitudinem  satis  magnam,  ut  in  articulo 
genu  usque  duas  lineas  occupant.  Hic  quoque  segmenta  perpendicularia  primum  stra- 
tum acinorum  complanatorum  externum , quod  ex  parte  a cartilaginis  superhcie  membra- 
nae^ instar  detrahi  potest,  ostendunt.  Discrimen  inter  hoc  stratum  et  membranam  sy- 
novialem indicari,  quod  substantiae  in  se  invicem  sine  intervallo  transeunt,  vix  potest. 
Infra  hoc  stratum  acinorum  agmina  plus  minusve  horizonta  liter , i.  e.  cum  superficie  ar- 
ticuli m paraljellas.  series  ordinata^videmus.  Mediam  cartilaginem  versus  series  in  di- 
rectionem obliquam  transeunt,  atque  in  ossis  vicinia  ad  perpendiculum  potius  excurrunt. 
Singuli  acini  unum  vel  plures  tenues  angulatos  continent,  si  singuli  exsistunt  subrotundi 
apparent,  sin  multiplex  junguntur,  latera  sibi  ipsis  invicen  adversa  adinos  ostendunt  com- 
planatos, ita  ut  acinus  unicus  plures  minoresve  tales  complanatos  possideat.  Cllomera 
ossi  affinia  saepius  in  longissimas  series  disponuntur,  ita  ut  singuli  simplices  acini,  qui 
seriei  medium  tenent,  formam  habeant  cubicam.  Saepe  admodum  sunt  longi,  ita  unus 
in  patella  n/soo  1-  V.  numeravit  fere  igitur  ya  1.  V.,  dum  latitudo  f/80o  1.  V.  tantum  effe- 
cit. Acini  vero  hac  in  regione  multo  breviores  sed  crassiores  perspiciuntur.  Agmina 
conglomerata  in  regione  media  versantia  plerumque  formam  elipticam  habent  (vid.  ligur. 
I.  h).  Hoc  loco  acini  ad  binas  vel  ternas  series  reniformes,  vel  uviformes  congregantur, 
contra  in  articuli  vicinia  series  plus  minusve  simplices  fiunt.  (Quae  descriptio  praepri- 
mis  ad  carlilag.  articul.  tibiae  in  genu  articulo  spectat,  verumtamen  plus  minusve  ad 
omnes  c.  articulares  magnorum  articulorum,  si,  quod  in  cart.  tenuioribus  acinorum  se- 
ries breviores  redduntur,  exceperis,  est  adhibenda.)  Substantia  fundamentalis  in  omni- 
bus hisce  cart.  adspectem  praebet  subtiliter  grannlatum,  quare  minus  pellucida  apparet, 
verumtamen  in  vicihia  acinorum  plus  pellucet.  Baro  repraesentat  structuram  fibrosam, 
praesertim  illis  locis,  ubi  cartilago  a superficie  articuli  in  marginem  lateralem  transit.  In 
capite  ossis  femoris  prope  ligam.  teres  substantia  cartilaginis  (morbo  mutata,  an  normali 
modo,  est  incertum)  maxima  ex  parte  fibras  ad  perpendiculum  positas,  quarum  mediae 
parti  acinorum  glomera  satis  magna  erant  inserta,  ostendit,  (vid.  fig.  IV.  c.)  — Stru- 
ctura sic  dicta  fibrosa  facile  videri  potest,  quod  hae  carlilag.  in  directionem  perpendi- 
cularem fractae  oculis  inermibus  fibrosae  apparent.  Contemplatione  accuratiore  instituta, 

Iiraesertim  quum  in  substantia  basilari  nullas  fibras  expressas  videamus,  hac  de  re  du- 
ntare  possimus , imprimis  quoque  an  acini  dispositionem  hujus  fragmenti  fibrosi  prae- 
beant, dijudicare,  est  difficillimum.  Acini  quum,  ut  videtur,  alius  consistententiae,  quam 
substantia  basilaris  sint,  jam  hac  ex  causa  iis  dispositionem  inesse  in  certas  directiones  fran- 
gendi contendamus.  Verumtamen  in  substantia  basilari  ipsa  talis  dispositio  esse  inquirenda 
videtur,  quod  propter  acinorum  situm  fractura  in  vicinia  tantum  ossis  neque  per  totam 
cartilaginem  ad  perpendiculum  esse  possit.  — In  cart.  articul.  minorum  articulorum  infra 
membranam  synovialem  non  perspicue  expressum  est  stratum  acinorum  complanatorum 
externum,  acini  sunt  hoc  loco  parvi  quidem,  sed  subrotundi.  In  carlilagine  media  par- 
tim  simplices,  partim  multiplex  compositi  subrotundi  videntur  et  prope  os  parum  tantum 
formam  elipticam  sicut  in  "parte  interiore  acinulos  centrales  irregulariter  conformatos  osten- 
dunt. Acini,  si  cum  substantia  basilari  comparantur,  sunt  frequentiores.  In  nonnullis,' 


11  . 


exempli  gratia,  articulis  processuum  vertebrae  articularium  permagna  uviformia  acinorum 

agmina  quae  inPdium  tenent  inter  has.  classes  commemoratas,  acini  in  vi- 

cinia ossis  partim  singuli  prolongati,  partim  ex  ordine  collocati  apparent  atque  straturo 
externum  clarius  se  offert.  — 


H.  CABTH  IGI\E§  FI.VVAK. 

§•  13 

Cartilagines,  quae  ad  hanc  classem  pertinent,  partim  flavae,  partim  subflavae 
apparent,  a strato  externo  obteguntur  et,  ut  genuinae,  e substantia  basilari  et  ex  acinis 
constant  Sed  substantia  basilaris  genuinam  praebet  telam  fibrosam  nodosam  vario  modo 
pertubatam,  cui  acini  vel  sphaerici,  vel  rotundi,  vel  globosi,  simplices  et  compositi  sunt 
inspersi.  Jiis  adnumerantur  haecce. 

§.  i«. 

1.  Cartilago  tubae  Eustacliii  secundum  speciem  externam,  propter  colorem  fla- 
vescentem naturamque  non  pellucidam  ad  cartilagines  flavas  pertinet,  quamquam  inqui- 
sitione microscopka  instituta  indoles,  quae  medium  tenet,  inter  c.  genuinam  et  c.  flavam, 
explicatur.  Quam  ob  rem  transitum  quasi  a c.  genuinis  ad  flavas  formanti  primum  hujus 
classis  locum  attribuimus.  Segmenta  tenuissima  sub  microscopio  satis  pellucebant,  quia 
substantiae  basilaris  tela  fibrosa  minus  solito  turbata  est.  In  nonnullis  loeis  massae  majores 
apparent,  quarum  fibrae  rectae  et  parallelae  longe  se  fundunt;  alias,  fibrae  perturbatiores 
minus  pellucidae,  in  acinorum  vero  vicinia  fiunt  pellueidiores.  Acini  autem  sunt  ubique 
sphaerici  diametrum  habentes  ®— ■ 12/boo  1.  V.  minores  irregulares  centrales  includunt. 

§.17. 

2.  Cartilago  auris  immerito  tota  ad  hanc  classem  .numeratur;  locos  ejus  mollio- 
res praesertim  partem  fossae  navicularia  atque  processum  ad  auris  lobulum  se  extenden- 
tem characteri  communi  hujus  classis  respondere,  nemo  negare  potest.  Nam  hae  partes 
e tela  geniculata  fibrosa  minime  pellucida,  cui  intervallis  aequalibus  interjectis  acini 
globosi  inhaerent,  constant  Contra,  locis  cartilaginis  crassionibus  et  firmioribus,  ut 
tragus  et  antitragus,  helix  et  anthelix  cartilaginis  potius  laryngis  struet  uram  prae  se  fert, 
quia  et  tota  substantia  multo  est  peitucidior,  et  substantia  basilaris  minus  fibrosa  per- 
spicitur, et  acini,  quamquam  plerumque  irregulares  non  pellucidos  centrales  continentes 
frequenter  tamen,  ut  in  larynge,  sphaerici  et  pellucidi  perspiciuntur.  Etiam  haec  car- 
tilago strato  externo  obdueta  est  — 

§•  18- 

ii.  Epiglottis  colore  subflavo  non  ubique  integra  continuitate  praeprimis  circa 
finem  inferiorem,  ubi  in  massam  adiposam  abit,  videtur.  Partes  tenuissimae  excisae  in 
superficie  convexa  strqtum  acinorum  complanatorum  externum , ceteris  cartilaginibus 
aequale  repraesentant.  Substantia  basilaris  e crassa,  turbataque  tela  fibrosa  multiplex 
geniculata  et  nodosa  constat,  in  quam  paribus  intervallis  interjectis  magni,  pellucidi 
fere  rotundi  aeiui  diametri  magnitudine  «/, oo  1.  V.  sunt  dimissi.  ' Qui  haud  aliud,  nisi 
folliculi  adiposi  esse  videntur,  nam  sub  cartilaginis  pressu  adeps  magna  in  conia  proce- 
dit. In  segmenti  tenuis  margine  bi  globuli  satis  sunt  perspicue  videndi,  ubi  bauu  raro 
semiliberi  et  dimidio  substantiae  fibrosae  insidentes  apparent. 

<2  * 

, ' §•  i». 

f*  Cartilago  palpebrarum  superiorum  pari  modo  ut  ceterae  substantiam  basila- 
rem Perturbatam  atque  nodosam  habet,  quae  singulas  vesicas  cum  acinis  centralibus 
complectitur.  Quae  corpora  vesicae  adipe  impletae  haberi  facile  possent,  nisi  aeinulis 
centralibus  et  separatione  ab  iisdem  distinguerentur,  atque  ita  acinis  solenmibus  appro- 
pinquarentur. Ceterum  in  cartilaginibus  flavis  et  nonnullis  felis  adiposis  quandam  esse 
positam  similitudinem  haud  infitiandum  est.  Hae  igitur  cartilagines  transitum  faciunt  ad 
telam  adiposam  veram,  quae  etiam  cetero  quin  nonnullis  corporis  locis  pro  elasticitate 
sua  cartilaginis  functionibus  simile  quid  habent. 

§.  20. 

5.  Cartilagines  Santorinae  nihil  singulare  praebent  et  maxiina  ex  parte  structu- 
ram communicant  cum  epiglottide. 


§.  21. 

G.  Cartilago  meatus  auditorii  externi  secundum  nostram  perscrutationem  sub- 
stantiam basilarem  semipellucidam  turbatam,  minime  autem  acinos  ostendit,  quare  ad 
cartilaginem  fibrosam  propius  accedit. 


III.  CAIITILAGlIlfES  OSSESCEATES. 

§.  22. 

Hae  proxime  cartilaginibus  articularibus  adjunguntur,  quod  in  foeto  et  aetate 
infantili  ab  iisdem  nullo 'modo  discerni  possunt,  nam  et  utriusque  substantia  basilaris  et 
acini  characterem  plane  aequalem  ostendunt.  Hoc  loeo  perscrutationes  Miesclieri,  >)  qui 
hanc  rem  accurate  tractavit,  sunt  inspiciendae,  nonnulla  tamen,  quae  ibi  minus  patent, 
inonere  milii  liceat.  Acini  foetus  maturi,  quorum  nonnulli  in  adultis  nullo  modo  inve- 
niuntur, formas  multifarias  ostendunt.  Huc  pertinent  acini  filorum  brevium  nodosorum 
formam  repraesentantes  frequentissimi,  qui  praesertim  prope  cartilaginis  superficiem,  vel 
usque  ad  epiphysium  altitudinem  extenduntur.  Quo  profundius  locos  jam  ossificatos  versus 
jacent  eo  similiores  adultorum  acinis  redduntur,  quod  in  agmina  plana  oblongaque  con- 
glomerati oculis  subjiciuntur.  Quorum  singulis  unicus  vel  plures  irregulares  acinuli  cen- 
trales inclusi  in  adspcctum  veniunt.  Stratum  cartilaginis  externum,  quod  in  adultis  tan- 
tum clare  est  perspicuum,  parvos  quidem  subrotundos  acinos  cum  filiformibus  mixtos, 
verumtamcn  ne  ullum  quidem  complanatorum  vestigium  ostendit.  In  scapulae  apice  glo- 
mera magna  multangula  oblonga  acinulos  irregulares  centrales  continentes,  quae  iterum 
per  planum  os  seriebus  majoribus  dispositis  reticulate  penetrarunt,  a nobis  animadver- 
tebantur. — 

IV.  CARTIEAGIVES  EIBBOSAE. 

§•  23; 

Sub  cartilaginis  fibrosae  nomine  anatomici  usque  ad  hoc  tempus  plures  corporis 
partium  species  propter  adspectuin  externum,  elasticitatem  ct  subpelluciaitatem  carlila- 

l)  Pricdrictis  Micscber  dc  ossiuru  yenesi,  structura  et  vita  disseri.  Deroliui 

irini  similes  habebant;  contra  partim  ob  structuram  fibrosam,  partim  ob  ejusdem  conti- 
nuationem systemati  fibroso  esse  adnumerandas  putarunt.  Recentiori  tempore,  etsi  a 
singuliS  perscrutatoribus  nonnulla  cartilaginis  signa  characteristica  iis  abjudicata  sunt, 
earum  tamen  adspectus  externus,  ut  a cartilaginis  classi  plane  sejungerentur,  non  per- 
misit: multo  etiam  minus,  ut  plane  systemati  fibroso  adnuinerarentur  erant  aptae,  neque 
earum  natura  composita,  ut  classis  propria  formaretur,  concessit.  8emper  igitur,  quasi 
naturae  impetui  convenienter  cartilaginibus  subordinabantur:  Nos  quoque  ab  hac  con- 

suetudine non  discedamus  coque  minus,  quum  hae  partium  corporis  species  plerumque 
cartilaginum  signa  characteristica  praebeant  Iis  igitur  etiam  cartilaginis  nomen  tribui- 
mus, et  quidem  est  ....... 

1)  maxima  ejus  massae  pars  cartilaginis  genuinae  substantiae  basilari  partim  sumus, 
partim  plane  aequalis,  si  tantum  hic  structuram  fibrosam  magis  evolutam  excipias, 
quamquam  in  cartilaginibus  quoque  genuinis,  nonnullis  locis  texturam  satis  fibro- 
sam invenimus. 

2)  Fibrae  splendore  argenteo  in  bis  cartilaginibus  cx  parte  tantum  inveniuntur,  exem- 
pli gratia  in  circumferentia  symphysium,  vel  per  substantiam  basilarem  reticula- 
tim  penetrant,  maxima  tamen  massae  pars  fibras  crassas  pellucidas  elasticasque 
format,  quae  cum  cartilaginum  genuinarum  basi  congruunt  atque  tantum,  quod  in 
fibras  tenuissimas  fundiinentales  non  metiendas  nequaquam  dissolvi  possunt,  a 
fibris  tendiuosis  veris  distinguuntur. 

3)  I n plurimis  tandem  harum  cartilaginum,  etsi  non  tanta  in  copia,  quanta  in  genui- 
nis, acini  illi  partim  simplices,  partiin  compositi  basi  vario  modo  inspersi  perspi- 
ciuntur. Ultimum  signum  certum  atque-  charaeleristicum  novissimis  etiam  tempo- 
ribus Miesclier  iis  abjudicavit.  Secundum  nostras  tamen  perscrutationes  accu- 
rate institutas  in  plurimis  cartilaginibus  fibrosis  (quibus  jure  meritoque  hoc  nomen 
attribui  potest)  illi  acini  sunt  inventi.  — 

Ad  harum  cartilaginum  divisionem  aptam  instituendam,  lias  corporis  partes  for- 
mas singulares  habere  non  tentemus,  de  substantia  potius  libroso-cartilaginea  dicere  me- 
lius est,  quamquam  nonnullae  formae  singulares,  quae  plane  cx  hac  substantia  compo- 
nuntur, exsistunt.  Hanc  sententiam  agentes  has  cartilagines  in  duas  dividimus  classes, 
in  substantiam  tibroso-eartilagineam , quae  cartilaginibus  genuinis  admixta  invenitur,  et 
in  c.  fibrosas  sensu  strictiori,  quae  substantiae  caput  efficiunt. 

I.  Ad  primam  classem  pertinent  e.  genuinae,  quibus  substantia  c.  filirosa  immixta 
invenitur.  Huic  iterum  adnuuierantur. 

a)  c.  articulares.  Ita  perspeximus  in  peripheria  patellae,  ubi  in  massam  tendinosnm 
abit,  substantiam  fibrosam,  cui  erant  singuli  acini  Inspersi  (vid.  fig.  IV.  b.);  eo- 
dem uiodo  iu  capite  ossis  femoris  circa  periplieriam  ligamenti  teretis  massam 
fibroso- cartilagineam  laxam,  in  qua  acinorum  acumiilatorum  magna  glomera  erant 
dispersa  (vid.  tig.  I\ . c.)  Simile  quid  valet,  cum  ile  acetabuli  margine  f.  carti- 
laginea, tum  de  aliis  locis,  ubi  c.  articularis  in  massam  fibrosam  circumjacentem 
abit.  A os  iu  maxillae  inferioris  articulo  neque  in  capite  processus  condyloidci, 
neque,  in  cavitate  glenoidali  ullam  cartilaginem  genuinam,  quae  usque' mlliuc  ha- 
beretur. vel  oculis  annatis  percipere  potuisse,  memoratu  est  dignum.  Ilaec  car- 
tilago ad  summum  est  massa  f.  cartilaginea.  — 
b;  Massa  f.  cartilaginea  certissime  invenitur  in  c.  costarum,  e.  cricoidea,  in  c.  auris 
externae , omnino  fere  in  omnibus  c.  figuratis, 
c)  Substantia  f.  cartilaginea  in  partibus  quoque  apparet,  quae  ad  systema  tendino- 
sum  pertinent,  exempli  gratia  in  omnibus  locis  digitorum  manus  pedisque,  ubi  tendi- 
nes ultro  citroque  volvuntur,  et  ubi  saepius  ossa  sesamoidea  formantur.  Quoties  sumus 
perscrutati,  ubicunque  in  his  locum  invenimus  parvam,  qui  fibras  crassas  acinosque 


continuit.  Idem  fortasse  locum  habuisset  in  vaginis  tendinosis  membrana  syno- 
viali obtectis,  si  accuratius  inquisiv  issemus.  — 

II.  Ad  classem  secundam  pertinent: 

a)  c.  intervertebrales,  e.  articulorum  maxillae  inferioris,  claviculae,  sterni-  c.  inter 
articulares  inter  radium  et  os  lunatum  et  c.  interarticulares  genu.  Omnibus  his 
partibus  fibra  crassa  propria  est.  Ut  in  interiore  tantum  tertui  cartilaginum  se- 
milunarium genu  margine  singulos  acinos  sparsos  oculorum  acie  perspiceremus, 
nobis  contigit.  — 

b)  Huc  etiam  referendae  sunt  symphyses  inter  corpora  vertebrarum,  -symphyses  os- 
sium pelvis  inter  se,  atque  inter  os  sacrum,  ossiculorum  coccygis,  sterni,  ossium 
cranii  et  faciei. 

JSi  symphyses  f.  cartilagineas  inter  vertebras  contemplamur,  in  earum  periphe- 
ria  ad  certam  altitudinem  mediam  partem  versus  tendinibus  occurrimus  planis  fasciolae 
similibus,  qui  stratis  alternantibus  et  invicem  inter  se  cruciatis,  ab  uno  vertebrae  cor- 
pore ad  alterum  transeunt.  Quo  autem  magis  medio  propius  venimus,  eo  laxior  fit  sub- 
stantia eoque  rariores  apparent  librae  et  in  medio  ipso  substantia  glutinosa  firma  in  ad- 
spectum  venit.  Iu  superliciebus  corporis  vertebrarum  adultorum  sibi  ipsis  obversis  la- 
mina f.  cartilaginea  nonnullas  lineas  a margine  incipit,  quae  centrum  versus  crassior  red- 
dita, a regione  superiori  ad  inferiorem  perplurima  strata  cartilaginea  alternantia  acino- 
rum in  agmina  conglomeratorum  luce  clarius  ostendit.  Qui  acini  sensim  sensimque  ab 
utraque  cartilaginis  superficie  in  directionem  perpendicularem  transeunt,  atque  mox  ex- 
teriorem partem  versus  cum  libris  paulatim  laxius  redditis,  mox  interiorem  versus  cum 
massa  glutinosa  miscentur.  In  c.  intervertebralibus  colli  pro  repletione  glutinosa  spatia 
vacua,  quasi  formationes  articulares  locum  habebant,  quae  cum  barum  partium  majori 
mobilitate  cohaereant. 

a)  c.  interart.  ossis  coccygis  fortasse  similem  rationem  praebent,  nondum  eas  su- 
mus perscrutati. 

b)  Symphyseos  ossium  pubis  massa  conjungens  dilucide  c.  fibrosae  characterem 
offert,  strata  fibrosa  ab  una  ossis  superficie v ad  alteram  parallela  excurrunt  at- 
que cruciatirn  ab  aliis  fibris  penetrantur  majoribus  spatiis.  In  linea  c.  media 
locus  laxioris  substantiae,  quam  cum  gelatina  c.  intervertebralium  comparare 
possumus,  exsistit.  Praeterea  et  superiorem  ossis  pubis  marginem  utrumque 
et  ossis  ischii  partem  unam  massa  obtegit  fibrosa  a symphysi  egressa  ac  in  pe- 
richondrium dilfusa.  Maxima  hujus  substantiae  pars  singulos  simplices  dispersos 
acinos  raro  conglomeratos  continet,  (vid.  Fig.  IYr.  d.)  Transitus  c.  fibrosae  in 
perichondrium  hic  locum  habens  perichondrium  omnino  potius  ad  systema  f.  car- 
tilagineum, quam  ad  mere  fibrosum  esse  adnumerandum,  nos  ad  opinionem  ad- 
ducat, quae  ejus  functione  ossis  formandi  confirmetur.  Substantiae  illae,  quae 
ossa  pelvis,  cum  osse  sacro,  partes  sterni,  cranii  et  faciei  inter  se  conjungunt, 
fibras  quidem  crassas  f.  cartilagineas  ostendunt,  neque  vero  acini  adspici 
potuerunt. 


V.  CARTBLAGIYES  OSSIUM. 

§•  22. 

. Postremo  quoque  cartilagines  ex  osse  arte  factae  hic  sunt  exponendae.  Massa 
earum  basilaris,  uti  constat,  lamellosa  pariter  acinos  inspersos  multo  quam  aliarum  car- 
tilaginum minores  continet,  neque  iis  acinuli  centrales  includuntur,  neque  conglomerati, 

sed  singuli  apparent.  In  substantiam  omnium  ossium  fere  ubique  aequaliter  distribuun- 
tur, neque  igitur,  quod  ad  hoc  attinet,  illas  varietates,  formas  et  agmina,  quam  acini 
aliarum  cartilaginum  praebent.  Inter  singulos  acinos  et  substantiam  circumcingentem 
spatia  parva  sunt  animadvertenda,  quare  acinos  singularibus  cavis  includi  verisimile  est. 
Quod  in  acinis  o.  genuinarum,  ubi  utraque  substantia  in  proxima  contiguitate  versatur, 
non  animadvertimus,  contra  simile  quid  in  c.  iibrosis  apparet,  ubi  acinorum  glomera  in 
fibris  cuneata  videntur. 


EXPLICATIO  FICriUIII  TI. 

Fig.  I. 

Diversae  formae  acinorum  cartilaginum.  Exemplaria  cartilaginum  interarticularium  di- 
versa tibiae  ex  articulo  genu  desumta. 

' a)  Aemulorum  complanatorum  stratum  proxime  ad  superficiem  articularem  sub  mem- 
brana synoviali  situm. 

h)  Segmentum  ad  superficiem  membranae  synovialis  horizontale,  ubi  acinuli  sub  a 
perpendiculari  directione  perscissi  diametrumque  parvam  demonstrantes  tota  sua  - 
latitudine  cernuntur. 

b)  exemplaria  acinorum  ejusdem  cartilaginis  profundius  sitorum  plerumque  horizon- 
tali directione  currentia. 

c)  Acini  ejusdem  cartilaginis  e medio. 

d)  Acini  jam  proxime  ad  ossis  superficiem  siti  seriebus  plerumque  longis  ad  os 
perpendicularibus  dispositi. 

e)  Segmentum  cartilaginis  ex  articulo  genu,  ubi  uniens  acinus  in  margine  prominet, 
quo  ad  oculum  demonstratur,  acinos  non  esse  meras  cavitates. 

• Fig.  II.  • 

Exemplar  cartilaginum  figuratarum. 

a)  Segmentum  ex  processu  xiphoideo  decerptum,  ubi  maxime  videntur  acini  con- 
tinentes acinnlos  centrales  sphaericos  permagnos  pellucidissimos,  tum  singulares, 
tum  coacervatos. 

b)  Sectio  longitudinalis  annuli  tracheae  secundi;  dispositio  acinorum,  uti  in  annulis 
tracheae  videntnr.  «)  Stratura  acinorum  complanatorum  proxime  ad  superficiem. 

(i)  Stratum  corpusculorum  fuscorum,  quale  communiter  in  costarum  cartilaginibus 
occurrunt,  y)  Acini  substantiae  internae  aemulis  centralibus  instructi,  stratis  ad 
annuli  longitudinem  transversis  dispositi. 

c)  Sectio  transversalis  e c.  cricoidea  deprointa. 

d)  Sectio  perpendicularis  ex  ala  cartilaginis  nasi,  a)  stratum  externum.  /?)  sub- 
stantia interna. 

\ „ Fig.  m. 

Interna  structura  cartilaginum  flavarum. 

a)  Particula  substantiae  cartilagineae  flavae  ex  epiglottide  decerpta,  a)  Acinuli  hu- 
jus substantiae,  (i)  Substantia  basilaris  perlurbatim  fibrosa. 

b)  Exemplar  c.  auris  externae  particulae  e scapha  depromtum. 

Fig.  IV. 

Exemplar  dispositionis  internae  cartilaginum  fibrosarum. 

a)  Particula  c.  semilunaris  articulationis  genu  depromta  e margine  ejus  patente,  qui 
in  interna  concava  menisci  parte  in  membranam  fere  qttenuatus  est. 

b)  Particula  cartilaginis  fibrosae  in  circumferentia  superficiei  articularis  patellae  sita. 

c)  C.  compagis  fibrosae  observata  in  capite  articuli  ossis  femoris  in  vicinia  inser- 
tionis ligamenti  teretis.  Substantia  admodum  mollis  est  fibris  flexiosis  ad  ossis 
superficiem  perpendicularibus  permagnis  glomeribus  acinorum  interstinctis,  mem- 
brana synoviali  et  strato  superficiali  destitutis. 

d)  Particula  c.  fibrosae  ex  symphysi  ossium  pubis. 


*■ 

VITA. 


A atus  smn  Mauritius  Meckauer  die  XV  Maji  anni  MDCCCXI  in  pago  circuli 
Namslauensis  Silesiae  interioris,  cui  nomen  est  Staedtel,  parentibus  optiiuis  et  carissi- 
mis, quibus  adliuc  viventibus  gaudeo.  Primis  elementis  literarum  domi  imbutus,  trede- 
cim  annorum  puer  Nissam  me  contuli  ibique  gymnasium  adii,  quod  sub  auspiciis  CI. 
Direct.  et  Prof.  Scliolz,  floret.  Octo  annis  ^praeterlapsis  anno  b.  s.  trigesimo  secundo  ma- 
turitatis testimonio  instructus  hanc  almam  literarum  Universitatem  adii,  ubi  ab  illustr. 
Schulz,  fasces  tunc  Acadamiae  tenente,  inter  civium  academicorum  numerum  receptus, 
ab  illustr.  Purkinje , t.  t.  gratiosi  medicorum  ordinis  Decano  Spectatissimo  medicinae 
studiosis  adseriptus,  bosee  viros  audivisse  glorior, 

III.  Benedict  chirurgiam  generalem  et  specialem,  ophthalmiatricen , fascias  et  instru- 
menta chirurgica  rite  applicanda  et  operationes  in  cadaveribus  instituendas  mihi 
exploravit,  atque  ut,  ejusdem  examinibus  de  gravioribus  chirurgiae  capitibus interessem, 
mihi  contigit.  Idem  vir  praeclarus  in  clinico  chirurgico  per  quatuor  semestria 
dux  et  praeceptor  benignissimus  doctrinae  excellentia  atque  amplitudine  milii  gra- 
vissimus luit. 

Ili  Betschler  arte  obstetricia  cuin  theoretica  tam  practica  me  instituit  et  in  Policlinico, 
quod  sui»  ejus  auspiciis  initia  et  florem  nactum  est,  per  biennium  dux  milii  exsti- 
tit benignissimus. 

Ili  Branis  logicen. 

Ili  lischer  chemiam  theoreticam  et  practicam  et  pharmaceuticam. 

Ili  Fraukeuheint  physicam. 

Ili  Glocker  mineralogiam. 

Ili  Goeppert  artem  formulas  medicas  concinnandi. 

Ili  Giavenhorst  zuologiam. 

IU.  Iienschel  historiam  medicinae  sicut  botanicen  practicam  egregie  disserentem  audivi. 

IU.  Flose  encyclopaediam  medicam. 

Ili  Otio  anatomen  corporis  humani,  anatoiniam  comparatam  et  pathologicam  hominis 
et  brutorum,  historiam  foetus,  methodum  sectiones  forenses  rite  instituendi  eximie 
mihi  enucleavit;  nec  non  per  duo  semestria  hiemalia  in  exercitationibus  anatomico- 
practicis  dux  adfuit  et  moderator  humanissimus. 

Ili  Purkinje  physiologiam  corporis  humani  experimentis  collustratam,  pathologiam  ge- 
neralem et  demonstrationes  microscopicas  elementorum  corporis  humani  pro  eximio 
ingenii  sui  acumine  et  doctrina  me  docuit 

Ili  Jlemer  therapiam  generalem  et  specialem  dissertissime  ac  doctissime  mihi  enucle- 
avit. Idem  vir  clarissimus  per  duos  annos  iu  exercitationibus  medico -clinicis  gra- 
vissime me  adjuvit. 

III.  Ilohovsky  psychologiam. 

Ilh  TVendt  de  materia  medica,  de  febribus  et  inflammationibus,  de  morbis  infantum 
iisque  ex  laesa  nutritione  oriundis,  de  exanthematibus  splendidissime  et  doctis- 
sime disserentem  audivi.  — 

Praeterea  medici  adjutores  exp.  Dr.  Burchard , Dr.  Jenner,  Dr.  Rlose , Dr. 
Koehler , Dr.  liemer  jun. , Dr.  Schoenborn  ad  aegrotorum  lectos  benignissimi  duces 
fuerunt.  — 

Quibus  omnibus  viris  ili.  celeberrimis  experientissimis , examine  rigoroso  supe- 
rato, grates  publice  persolvo  amplissimas,  quarum  nullum  unquam  tempus  exstingere 
poterit  memoriam. 


TIIi:*l»  »U1K\  1>  liVUAK. 

1.  Multi  quoque  morbi  chronici  crisi  dijudicantor. 

2.  Haud  quisque  morbo  abdominali  laborans  praebet  faciem  sic  dictam  abdominalem. 

»$.  Cartilagines  inflammari  possunt. 

H.  Cartilagines  interarticulares  pedis  articulationis  crassiores  sunt,  quam  illae  articula- 
tionis manus,  quare  hac  quoque  ex  causa,  hominem  esse  ad  ingressum  erectum  con- , 
stitutum,  docemur. 

S.  In  enteritide  est  quidem  ealomel  remedium  summum,  sed  reconvalescentiam  lentis- 
sime procedere,  vix  negari  potest. 

